L 135/84
SK
Úradný vestník Európskej únie
23.5.2023
6.4.
Požiadavky na inštruktorov a hodnotiteľov Inštruktori a hodnotitelia sú pracovníci údržby s touto kvalifikáciou: i) Inštruktori: — sú držiteľmi platného preukazu spôsobilosti technika údržby lietadiel vydaného v súlade s touto prílohou alebo platného preukazu spôsobilosti technika údržby lietadiel v úplnom súlade s prílohou 1 ICAO podľa doplnku IV k prílohe II (časť 145), ktorý je prijateľný pre príslušný orgán, — sú najmenej jeden rok držiteľmi preukazu spôsobilosti technika údržby lietadiel v tej istej kategórii, ako je kategória, pre ktorú sa vykonáva odborná príprava na pracovisku, a v ktorom je uvedená typová klasifikácia, ktorá zodpovedá vykonávaniu práv na súvisiacom lietadle, — majú potrebné práva v oblasti uvoľnenia do prevádzky alebo schválenia pre prevádzku v organizácii vykonávajúcej údržbu, v ktorej sa odborná príprava na pracovisku vykonáva, — majú skúsenosti s odbornou prípravou iných osôb [napríklad ako inštruktori učňovskej prípravy, inštruktori v súlade s prílohou IV (časť 147), ktorí absolvovali kurzy týkajúce sa školenia školiteľov, alebo majú akúkoľvek inú porovnateľnú vnútroštátnu kvalifikáciu alebo absolvovali odbornú prípravu, ktorá je pre príslušný orgán prijateľná].
ii) Hodnotitelia záverečného hodnotenia: — sú držiteľmi platného preukazu spôsobilosti technika údržby lietadiel vydaného v súlade s touto prílohou alebo platného preukazu spôsobilosti technika údržby lietadiel v úplnom súlade s prílohou 1 ICAO podľa doplnku IV k prílohe II (časť 145), ktorý je prijateľný pre príslušný orgán, — boli najmenej tri roky držiteľmi preukazu spôsobilosti technika údržby lietadiel v tej istej kategórii, ako je kategória, pre ktorú sa hodnotí odborná príprava na pracovisku, a v ktorom je uvedená rovnaká alebo podobná typová klasifikácia lietadla, — majú skúsenosti s odbornou prípravou v oblasti hodnotenia iných osôb a/alebo takúto odbornú prípravu absolvovali [napríklad ako inštruktori učňovskej prípravy, skúšajúci v súlade s prílohou IV (časť 147), ktorí absolvovali kurzy týkajúce sa školenia školiteľov, alebo majú akúkoľvek inú porovnateľnú vnútroštátnu kvalifikáciu, alebo absolvovali odbornú prípravu, ktorá je pre príslušný orgán prijateľná], — nezúčastnili sa na odbornej príprave na pracovisku ako inštruktori žiadateľa; ak sa hodnotiteľ zúčastnil na vykonávaní odbornej prípravy na pracovisku, počas hodnotenia odbornej prípravy na pracovisku musí byť prítomný nezávislý pozorovateľ. 6.5.
Dokumentácia a záznamy týkajúce sa odbornej prípravy na pracovisku Uspokojivé absolvovanie odbornej prípravy na pracovisku sa žiadateľovi potvrdí záverečnou hodnotiacou správou a denníkom odbornej praxe.
Dokumentácia odbornej prípravy na pracovisku sa poskytne príslušnému orgánu na podporu žiadosti o vydanie alebo zmenu preukazu spôsobilosti, ako sa stanovuje v oddiele B podčasti B tejto prílohy.
Záznamy o dokumentácii odbornej prípravy na pracovisku uchováva organizácia vykonávajúca údržbu, v ktorej sa odborná príprava na pracovisku vykonáva, v súlade s postupmi dohodnutými s príslušným orgánom organizácie vykonávajúcej údržbu.“ 22.
Doplnok IV sa nahrádza takto: „Doplnok IV
Prax a moduly základných znalostí alebo čiastkové moduly požadované na rozšírenie preukazu spôsobilosti technika údržby lietadiel podľa prílohy III (časť 66) A.
Požiadavky na prax V tabuľke A sa uvádzajú požiadavky na prax v mesiacoch potrebnú na doplnenie novej kategórie alebo podkategórie do preukazu spôsobilosti vydaného v súlade s prílohou III (časť 66).
Požiadavky na prax možno znížiť o 50 %, ak žiadateľ absolvoval schválený kurz základného výcviku podľa časti 147 týkajúci sa konkrétnej podkategórie.